
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση έργων στην ΘΕΜΙΣ ΚΑΤΑΣΚΕΥΑΣΤΙΚΗ Α.Ε. 1 
Ανάθεση έργων στην ΘΕΜΙΣ ΚΑΤΑΣΚΕΥΑΣΤΙΚΗ Α.Ε. 2 

Ψήφιση Ο.Ε.Υ. της Κοινότητας Σταθά Ν. Αιτωλ/νίας 4 
Ψήφιση Ο.Ε.Υ. της Κοινότητας Σαργιάδας Ν. Αιτωλ/ 


νιας . 5 

Ψήφιση Ο.Ε.Υ. της Κοινότητας Βασιλόπουλου Ν. Αι- 

τωλ/νίας . 6 

Τροποποίηση Ο.Ε.Υ. της Κοινότητας ΛΕΠΕΝΟΥΣ Ν. 
Αιτωλ/νίας .-. 7 


Τροποίηση της ΕΣ/8826/1.7.1993 απόφασης περί σύ¬ 
στασης Δημοτικής Επιχείρησης με την επωνυμία 
«Επιχείρηση Τεχνικών Έργων Δήμου Κερκυ- 


ραίων» . 8 

Σύσταση Δημοτικής Επιχείρησης με την επωνυμία «Δη¬ 
μοτική Επιχείριση Σφαγείων Φιλιππιάδας (Δ.Ε.- 
Σ.ΦΙ.)» Ν. Πρέβεζας. 9 

Διορθώσεις σφαλμάτων 

Διόρθωση σφάλματος στην 23651/1230/20.5.1997 

υπουργική απόφαση.10 

Προσθήκη στην απόφαση με αριθ. πρωτ. Φ. 3831/ 
7646 του Υφυπουργού Εσωτερικών, Δημ. Διοίκη¬ 
σης και Αποκέντρωσης .11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 4236 (1) 

Ανάθεση έργων στην ΘΕΜΙΣ ΚΑΤΑΣΚΕΥΑΣΤΙΚΗ Α.Ε. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Το εδάφιο β' της παραγράφου 7 του άρθρου 5 του Ν. 
2408/1996, όπως αντικαταστάθηκε με το εδάφιο α της 
παραγράφου 15 του άρθρου 3 του Ν. 2479/1979, αποφα¬ 
σίζουμε: 

Την ανάθεση στην «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» 
των παρακάτω έργων: 

1. Μελέτη, κατασκευή, επίβλεψη και παραλαβή του έρ¬ 


γου «Αναδιαρρύθμιση και αλλαγή χρήσης υπογείου χώρου 
του Υπουργείου Δικαιοσύνης σε γραφεία και αρχεία». 

2. Σύνταξη προδιαγραφής για την κατασκευή Σωφρονι¬ 
στικού Καταστήματος 300 ατόμων μεγάλης ασφαλείας. 

3. Επίβλεψη της κατασκευής του Σωφρονιστικού Κατα¬ 
στήματος Μαλανδρίνου σε συνεργασία με τη Νομαρχιακή 
Αυτοδιοίκηση Φωκίδας. 

4. Δημοπράτηση της κατασκευής, επίβλεψη και παρα¬ 
λαβή του νέου Σωφρονιστικού Καταστήματος Ανδρίτσαι- 
νας που θα κατασκευαστεί με βάση την προαναφερθείσα 
προδιαγραφή. 

5. Δημοπράτηση της κατασκευής, επίβλεψη και παρα¬ 
λαβή του νέου Σωφρονιστικού Καταστήματος Συλίμνας 
που θα κατασκευαστεί με βάση την προαναφερθείσα 
προδιαγραφή. 

6. Μελέτη, δημοπράτηση της κατασκευής, επίβλεψη 
και παραλαβή του έργου «Βελτίωση μέτρων ασφαλείας 
στρατιωτικών φυλακών Αυλώνας». 

7. Μελέτη, δημοπράτηση της κατασκευής, επίβλεψη 
και παραλαβή του έργου «Επέκταση της φυλακής Κόριν¬ 
θου». 

8. Μελέτη, δημοπράτηση της κατασκευής, επίβλεψη 
και παραλαβή του έργου «Εκσυγχρονισμός φυλακής Ναυ¬ 
πλίου». 

9. Εσωτερική και εξωτερική χρώση όλων των Σωφρονι¬ 
στικών Καταστημάτων που έχουν ανάγκη. 

10. Επίβλεψη και παραλαβή του έργου «Ηλεκτρονικά 
μέτρα ασφαλείας των Σωφρονιστικών Καταστημάτων». 

11. Μελέτη, δημοπράτηση της κατασκευής, επίβλεψη 
και παραλαβή του Δικαστικού Μεγάρου Καβάλας. 

12. Μελέτη, δημοπράτηση της κατασκευής, επίβλεψη 
και παραλαβή του Δικαστικού Μεγάρου Ηγουμενίτσας. 

13. Μελέτη, δημοπράτηση της κατασκευής, επίβλεψη 
και παραλαβή του Δικαστικού Μεγάρου Κω. 

14. Σύνταξη προδιαγραφής για την κατασκευή Ειρηνο¬ 
δικείων. 

15. Δημοπράτηση της κατασκευής, επίβλεψη και παρα¬ 
λαβή με βάση την προαναφερθείσα προδιαγραφή του Ει¬ 
ρηνοδικείου Ελασσόνας. 

16. Την προώθηση των εργασιών αποπεράτωσης του 
Εφετείου Αθηνών σε συνεργασία με το ΥΠΕΧΩΔΕ και την 
Τεχνική Υπηρεσία του Υπουργείου Δικαιοσύνης. 

17. Μελέτη, δημοπράτηση της κατασκευής, επίβλεψη 
και παραλαβή του έργου «Μέτρα ασφαλείας Δικαστηρίων 
της πρώην Σχολής Ευελπίδων» με βάση την προμελέτη 
που έχει συνταχθεί από την ομάδα που ορίστηκε με την 
30275/11.3.97 απόφασή μας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 28 ΜαΤου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-♦- 

Αριθ. 4996 (2) 

Ανάθεση έργων στην ΘΕΜΙΣ ΚΑΤΑΣΚΕΥΑΣΤΙΚΗ Α.Ε. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το εδάφιο β’ της παραγράφου 7 του άρθρου 5 του Ν. 
2408/1996, όπως αντικαταστάθηκε με το εδάφιο α της 
παραγράφου 15 του άρθρου 3 του Ν. 2479/1997. 

2. Την υπ’ αριθμ. 4236/28.5.97 απόφαση του Υπουρ¬ 
γού Δικαιοσύνης περί «Ανάθεση έργων στην "ΘΕΜΙΣ ΚΑ¬ 
ΤΑΣΚΕΥΑΣΤΙΚΗ Α.Ε."», αποφασίζουμε: 

Την ανάθεση στην «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» 
των παρακάτω έργων: 

1. Μελέτη, δημοπράτηση, επίβλεψη και παραλαβή εκ¬ 
συγχρονισμού του Δικαστικού Μεγάρου Θεσσαλονίκης. 

2. Επίβλεψη των εργασιών ανέγερσης Δικαστικού Με¬ 
γάρου Κατερίνης. 

3. Μελέτη, δημοπράτηση, επίβλεψη και παραλαβή του 
Δικαστικού Μεγάρου Πολυγύρου. 

4. Μελέτη, δημοπράτηση, επίβλεψη και παραλαβή του 
Δικαστικού Μεγάρου Κιλκίς. 

5. Δημοπράτηση της κατασκευής, επίβλεψη και παρα¬ 
λαβή του νέου Σωφρονιστικού Καταστήματος Αλικαρνασ¬ 
σού που θα κατασκευαστεί με βάση τη γενική προδια¬ 
γραφή για την κατασκευή Σωφρονιστικού Καταστήματος 
300 ατόμων μεγάλης ασφαλείας. 

6. Υποβοήθηση του έργου της Κεντρικής Υπηρεσίας, 
που έχει σχέση με την «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.», 
διαθέτοντας για δύο μήνες το αναγκαίο προσωπικό κατά- 
την κρίση της εταιρείας. 

7. Μεταστέγαση του Κυλικείου της Εισαγγελίας Πρωτο¬ 
δικών Αθηνών. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 30 Ιουνίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-♦- 

Αριθ. 6150 (3) 

Ανάθεση έργων στην ΘΕΜΙΣ ΚΑΤΑΣΚΕΥΑΣΤΙΚΗ Α.Ε. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το εδάφιο β’ της παραγράφου 7 του άρθρου 5 του Ν. 


2408/1996, όπως αντικαταστάθηκε με το εδάφιο α της 
παραγράφου 15 του άρθρου 3 του Ν. 2479/1997. 

2. Την υπ’ αριθμ. 4236/28.5.97 απόφαση του Υπουρ¬ 
γού Δικαιοσύνης περί «Ανάθεση έργων στην “ΘΕΜΙΣ ΚΑ¬ 
ΤΑΣΚΕΥΑΣΤΙΚΗ Α.Ε."». 

3. Την υπ’ αριθμ. 4996/30.6.97 απόφαση του Υπουρ¬ 
γού Δικαιοσύνης περί «Ανάθεση έργων στην “ΘΕΜΙΣ ΚΑ¬ 
ΤΑΣΚΕΥΑΣΤΙΚΗ Α.Ε."», αποφασίζουμε: 

Την ανάθεση στην «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» 
των παρακάτω έργων: 

1. Συντήρηση Διοικητικών Δικαστηρίων Αθηνών. 

2. Μελέτη, δημοπράτηση, επίβλεψη και παραλαβή του 
νέου Σωφρονιστικού Καταστήματος Κέρκυρας. 

3. Βελτίωση μέτρων ασφαλείας Κλειστής Φυλακής 
Κέρκυρας. 

4. Περίφραξη της Αγροτικής Φυλακής Κασσαβέτειας. 

5. Μελέτη, δημοπράτηση, επίβλεψη και παραλαβή του 
Δικαστικού Μεγάρου Καλαβρύτων. 

6. Μελέτη, δημοπράτηση, επίβλεψη και παραλαβή του 
Ειρηνοδικείου Σερίφου. 

7. Μελέτη, δημοπράτηση επίβλεψη και παραλαβή του 
Ειρηνοδικείου Αλμωπίας. 

7. Μελέτη, δημοπράτηση επίβλεψη και παραλαβή του 
Δικαστικού Μεγάρου Λαμίας. 

9. Μεταστέγαση Ελεγκτικού Συνεδρίου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 27 Αυγούστου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 

-φ- 

Αριθ. 17.453 (4) 

Ψήφιση Ο.Ε.Υ. της Κοινότητας Σταθά Ν. Αιτωλ/νίας. 

Ο ΑΝ. ΠΕΡΙΦ. Δ/ΝΤΗ Ν. ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 1188/81, όπως αυτές αντικατα- 
στάθηκαν από τις όμοιες του άρθρου 8 παρ. 5 του Ν. 
2307/95. 

2. Την αριθ. 12/1997 γνωμοδότηση του Υπηρεσιακού 
Συμβουλίου (αρθ. 8 παρ. 4 του Ν. 2307/95). 

3. Την αριθ. 31 /1996 απόφαση του Κοινοτικού Συμβου¬ 
λίου της Κοινότητας Σταθά, αναφορικά με το αντικείμενο 
του θέματος. 

4. Την αριθ. 2935/30.5.1996 απόφαση του Γεν. Γραμ. 
Περιφ. Δυτ. Ελλάδας, αποφασίζουμε: 

1) Επικυρώνουμε την αριθ. 31/1996 απόφαση του Κοιν. 
Συμβουλίου Σταθά, που αφορά την κατάρτιση και την ψή¬ 
φιση του Ο.Ε.Υ. της Κοινότητας, όσον αφορά τη διάρ¬ 
θρωση Υπηρεσιών, την σύσταση θέσεων και τμημάτων, τα 
καθήκοντα και τις αρμοδιότητες των Γραφείων και στο 
εξής Ο.Ε.Υ. της Κοινότητας Σταθά, έχει ως κατωτέρω: 

Άρθρο 1 

Συγκρότηση υπηρεσιών 

Η Υπηρεσία της Κοινότητας συγκροτείται από τη Διοι¬ 
κητική υπηρεσία. 

Άρθρο 2 

Διάρθρωση - Διαβάθμιση θέσεων 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως εξής: 

ΜΟΝΙΜΟ ΠΡΟΣΩΠΙΚΟ 

Μία (1) θέση γραμματέα κατηγορίας ΔΕ Κλάδου ΔΕΙ με 
βαθμό Δ-Α. 

Άρθρο 3 

Προσόντα διορισμού - καθήκοντα κ.λπ. 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, 
άδειες, τις μεταβολές υπηρεσιακής κατάστασης, το προ¬ 
βάδισμα, τις ποινές, τη λύση της υπαλληλικής σχέσης, την 
Ιατροφαρμακευτική και Νοσοκομειακή περίθαλψη, τα 
έξοδα κηδείας των μονίμων υπαλλήλων που προβλέπονται 
από τον Οργανισμό ρυθμίζοντα από τις διατάξεις του Ν. 
1188/81 ή άλλων συναφών Νόμων και των διαταγμάτων 
που εκδίδονται σε σχέση των Νόμων αυτών. 

Άρθρο 4 

Αρμοδιότητες και αντικείμενα της 
Διοικητικής υπηρεσίας 

Μία (1) θέση γραμματέα Κατηγορίας ΔΕ κλάδου ΔΕ με 
βαθμό Δ-Α. 

Στην αρμοδιότητα του Γραμματέα της Κοινότητας ανή¬ 
κει: 

α) Η μέριμνα για την τήρηση των βιβλίων επίπλων και 
σκευών και η φύλαξη αυτών. 

β) Η μέριμνα για την τήρηση και φύλαξη των προβλεπο- 
μένων από το Νόμο βιβλίων της Κοινότητας, των φακέλ- 
λων του Αρχείου και της Σφραγίδας της Κοινότητας. 

γ) Η παραλαβή, αποσφράγιση, χαρακτηρισμός, πρωτο¬ 
κόλληση, αρχειοθέτηση όλης της αλληλογραφίας της Κοι¬ 
νότητας. Η αλληλογραφία τίθεται υπόψη του Προέδρου 
χωρίς καθυστέρηση, για να γίνουν οι δέουσες ενέρ¬ 
γειες. 

δ) Γράφει τα πρακτικά συνεδριάεσων του Κοινοτικού 
Συμβουλίου, στο βιβλίο πρακτικών αυτού, μεριμνά για την 
υπογραφή τους και εκδίδει αντίγρα αυτών. 

ε) Καταρτίζει με τον Πρέοδρο σε σχέδιο τον Προϋπολο¬ 
γισμό της Κοινότητας, συντάσσει και συνυπογράφει με 
τον Πρόεδρο τους βεβαιωτικούς καταλόγους, επιβολής 
βεβαιώσεως και εισπράξεως των εσόδων γενικά και διεξά¬ 
γει την λογιστική υπηρεσία της Κοινότητας. 

στ) Ενημερώνει τον Πρόεδρο για την πορεία των οικονο¬ 
μικών της Κοινότητας και προσυπογράφει με τον Πρόεδρο 
τα χρηματικά εντάλματα της Κοινότητας. 

ζ) Μονογράφει όλα τα σχέδια των προς υπογραφή εγ¬ 
γράφων και προσυπογράφει όλα τα έγγραφα, πιστοποιη¬ 
τικά και πίνακες που προβλέπουν οι ισχύουσες διατά¬ 
ξεις. 

η) Επιμελείται του προγράμματος τέλεσης δημοσίων, 
κοινοτικών εορτών και δεξιώσεων. 

θ) Η φροντίδα για τη λειτουργία των υπηρεσιών της Κοι¬ 
νότητας, ύδρευσης, φωτισμός, άρδευσης Γυμναστηρίου 
ως και πάσης άλλης δημιουργηθείσης υπηρεσίας. 


ι) Η τήρηση και φύλαξη των Μητρώων Αρρένων, Δημο¬ 
τολογίων και Ληξιαρχικών Βιβλίων. 

ια) Η διεξαγωγή κάθε υπηρεσίας, που απορρέει από την 
ενάσκηση αρμοδιοτήτων, οι οποίες ανατίθενται στην Κοι¬ 
νότητα από Νόμους, Διατάγματα κ.λπ. 

ιβ) Ενημερώνει όταν ζητείται από τους Κοινοτικούς Συμ¬ 
βούλους προφορικά για την πορεία των κοινοτικών υποθέ¬ 
σεων. 

Άρθρο 5 

Προσωπικό με σχέση εργασίας Ιδ. Δικαίου 

Προϊστάμενος της Γραμματείας είναι ο Πρόεδρος της 
Κοινότητας. 

Άρθρο 6 

Αυτός ο Οργανισμός Εσωτερικής Υπηρεσίας ισχύει από 
τη δημοσίευσή του στην Εφημερίδα της Κυβερνήσεως. 

2) Ακροτελευταιο άρθρο (κάλυψη δαπάνης) 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού, παρά 
μονον σε βάρος του Προϋπολογισμού της Κοινότητας 
Σταθά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 8 Αυγούστου 1997 

Με εντολή Γ.Γ. Περιφ. Δυτ. Ελλάδος 
Ο Αναπλ. Περιφ/κού Διευθυντή 
ΕΥΑΓ. ΣΥΡΡΟΣ 

-♦- 

Αριθ. 17.645 (5) 

Ψήφιση Ο.Ε.Υ. της Κοινότητας Σαργιάδας 
Ν. Αιτωλ/νίας. 

Ο ΑΝ. ΠΕΡΙΦ. Δ/ΝΤΗ Ν. ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Έχοντας υπόψη: «. 

1) Τις διατάξεις του Ν. 1188/1981, όπως αυτές αντικα- 
ταστάθηκαν από τις όμοιες του αρθ. 8 παρ. 5 του Ν. 230/ 
1995. 

2) Την αριθ. 7/1997 γνωμοδότηση του Υπηρεσιακού 
Συμβουλίου (αρθ. 8 παρ. 4 του Ν. 2307/95). 

3) Την αριθ. 13/1997 απόφαση του Κοινοτικού Συμβου¬ 
λίου Σαργιάδας, αναφορικά με το αντικείμενο του θέμα¬ 
τος. 

4) Την αριθ. 2935/30.5.1996 απόφαση του Γεν. Γραμ. 
Περιφ. Δυτ. Ελλάδας, αποφασίζουμε: 

1. Επικυρώνουμε την αριθ. 13/1997 απόφαση του Κοι¬ 
νοτικού Συμβουλίου Σαργιάδας, που αφορά την κατάρτιση 
και την ψήφιση του ΟΕΥ της Κοινότητας, όσον αφορά τη 
διάρθρωση των Υπηρεσιών, τη σύσταση θέσεων και τμη¬ 
μάτων, τα καθήκοντα και τις αρμοδιότητες των γραφείων 
και στο εξής ο ΟΕΥ της Κοινότητας Σαργιάδας έχει ως κα¬ 
τωτέρω: 

Άρθρο 1 

Συγκρότηση Υπηρεσιών 

1. Η Υπηρεσία της Κοινότητας συγκροτείται από τη 
Διοικητική Υπηρεσία. 

Ακροτελευταιο άρθρο 
Κάλυψη δαπάνης 

Από τις διατάξεις της απόφασης αυτής δεν προκαλεΐται 
δαπάνη σε βάρος του Κρατικού Προϋπολογισμού, παρά 
μόνο σε βάρος του προϋπολογισμού της Κοινότητας Σαρ- 
γιάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 7 Αυγούστου 1997 

Με εντολή Γ.Γ. Περιφ. Δυτ. Ελλάδος 
Ο Αναπλ. Περιφ/κού Διευθυντή 
ΕΥΑΓ. ΣΥΡΡΟΣ 

-♦- 

Αριθ. 1 7.457 (6) 

Ψήφιση Ο.Ε.Υ. της Κοινότητας Βασιλόπουλου 
Ν. Αιτωλ/νίας. 

Ο ΑΝ. ΠΕΡΙΦ. Δ/ΝΤΗ Ν. ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1) Τις διατάξεις του Ν. 1188/1981, όπως αυτές αντικα- 
ταστάθηκαν από τις όμοιες του αρθ. 8 παρ. 5 του Ν. 230/ 
1995. 

2) Την αριθ. 11/1997 γνωμοδότηση του Υπηρεσιακού 
Συμβουλίου (αρθ. 8 παρ. 4 του Ν. 2307/95). 

3) Την αριθ. 61 /1996 απόφαση του Κοινοτικού Συμβου¬ 
λίου Βασιλόπουλου, αναφορικά με το αντικείμενο του θέ¬ 
ματος. 

4) Την αριθ. 2935/30.5.1996 απόφαση του Γεν. Γραμ. 
Περιφ. Δυτ. Ελλάδας, αποφασίζουμε: 

1. Επικυρώνουμε την αριθ. 61/1996 απόφαση του Κοι¬ 
νοτικού Συμβουλίου Βασιλόπουλου, που αφορά την τρο¬ 
ποποίηση του ΟΕΥ της Κοινότητας και την προσαρμογή 
αυτού στις διατάξεις του Ν. 2190/94, όσον αφορά τη 
διάρθρωση των υπηρεσιών, τη σύσταση θέσεων, τα καθή¬ 
κοντα και τις αρμοδιότητες των γραφείων και στο εξής ο 
ΟΕΥ της Κοινότητας Βασιλόπουλου, έχει ως κατωτέρω: 
ΜΟΝΙΜΟ ΠΡΟΣΩΠΙΚΟ 

ΚΑΤΗΓΟΡΙΑ ΔΕ 
ΚΛΑΔΟΣ ΔΕΙ ΔΙΟΙΚΗΤΙΚΟΥ 
Μία (1) θέση Γραμματέως με βαθμό Γ-Α. 

Σύμφωνα με το άρθρο 34 του Ν. 2190/94 «Βαθμολο¬ 
γική κλίμακα και διάρθρωση θέσεων» πρέπει να προσαρ¬ 
μοστεί ο Ο.Ε.Υ. της Κοινότητας, στις διατάξεις του Νό¬ 
μου, γιατί έχει αλλάξει η διάρθρωση των θέσεων του προ¬ 
σωπικού. Ειδικότερα με την αριθ. 61/1996 απόφαση του 
Κοινοτικού Συμβουλίου αποφασίστηκε η προσαρμογή του 
Ο.Ε.Υ. σύμφωνα με τις διατάξεις του άρθρου 34 του Ν. 
2190/94, ως κάτωθι: 

ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑ ΔΕ 
ΚΛΑΔΟΣ ΔΕΙ ΔΙΟΙΚΗΤΙΚΟΥ 
Μία (1) θέση Γραμματέως με βαθμό Δ-Α. 

2. Ακροτελευταιο άρθρο (κάλυψη δαπάνης) 

Από τις διατάξεις της απόφασης αυτής δεν προκαλεΐται 
δαπάνη σε βάρος του Κρατικού Προϋπολογισμού, παρά 


μόνο σε βάρος του προϋπολογισμού της Κοινότητας Βασι¬ 
λόπουλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 8 Αυγούστου 1997 
Με εντολή Γ.Γ. Περιφ. Δυτ. Ελλάδος 
Ο Αναπλ. Περιφ/κού Διευθυντή 
ΕΥΑΓ. ΣΥΡΡΟΣ 

-♦- 

Αριθ. 17.454 (7) 

Τροποποίηση Ο.Ε.Υ. της Κοινότητας ΛΕΠΕΝΟΥΣ 
Ν. Αιτωλ/νίας. 

Ο ΑΝ. ΠΕΡΙΦ. Δ/ΝΤΗ Ν. ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 1188/81 όπως αυτές αντικατα- 
στάθηκαν από τις όμοιες του άρθρου 8 παρ. 5 του Ν. 
2307/1995. 

2. Την αριθ. 10/1997 γνωμοδότηση του Υπηρεσιακού 
Συμβουλίου (άρθρου 8 παρ. 4 Ν. 2307/95). 

3. Την αριθ. 42/1997 απόφαση του Κοιν. Συμβουλίου 
ΛΕΠΕΝΟΥΣ, αναφορικά με το αντικείμενο του θέμα¬ 
τος. 

4. Την αριθ. 2935/30.5.1996 απόφαση του Γεν. Γραμ. 
Περιφ. Δυτικής Ελλάδας, αποφασίζουμε: 

1. Επικυρώνουμε την αριθ. 42/1997 απόφαση του Κοι¬ 
νοτικού Συμβουλίου Λεπενούς, που αφορά την τροποποί¬ 
ηση του ΟΕΥ της Κοινότητας, όσον αφορά τη διάρθρωση 
των Υπηρεσιών, τη σύσταση θέσεων, τα καθήκοντα και τις 
αρμοδιότητες των γραφείων και στο εξής ο ΟΕΥ της Κοι¬ 
νότητας Λεπενούς έχει ως κατωτέρω: 

Αρθρο Ιο 

Η υπηρεσία της Κοινότητας συγκροτείται από τη διοικη¬ 
τική και οικονομική. 

Αρθρο 2ο 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως εξής: 

Κλάδος ΔΕ (τέσσερεις θέσεις) 

α. Μία θέση Γραμματέα - Χειριστή - εισαγωγέα στοι¬ 
χείων Η/Υ κατηγορίας ΔΕΙ Διοικητικού με βαθμό Δ-Α, η 
οποία σήμερα είναι κατειλλημένη από τον ήδη υπηρετού¬ 
ντο υπάλληλο (Γραμματέα). 

β. Μία θέση Γραμματέα κατηγορίας ΔΕΙ Διοικητικού με 
βαθμό Δ-Α. 

γ. Μία θέση Εισπράκτορα με βαθμό Δ-Α, η οποία κατέ- 
χεται. 

δ. Μία θέση προσωρινή προσωποπαγής κλάδου Ε30 
Υδραυλικού η οποία κατέχεται. 

Κλάδος ΥΕ (μία θέση) 

Κλητήρων - θυρωρών - Γενικών καθηκόντων. 

α. Μία θέση με βαθμό Ε-Β, η οποία κατέχεται. 

β. Προσωπικό με σχέση ιδιωτικού δικαίου. 

Άρθρο 3ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ- 

βάδισμα, τις ποινές, τη λύση υπαλληλικής σχέσης κ.λπ. 
που προβλέπονται από τον Οργανισμό, ρυθμίζονται από 
τις διατάξεις του Ν. 1188/1981 σε συνδυασμό με τις σχε¬ 
τικές του Ν. 1586/1986 και του Ν. 2190/1994. 

Αρθρο 4ο 

Αρμοδιότητες και αντικείμενα της Διοικητικής 
Υπηρεσίας 

Διοικητικοί υπάλληλοι 

α. Η μέριμνα για την τήρηση και φύλαξη των προβλεπο- 
μένων από το νόμο βιβλίων της διοικητικής υπηρεσίας της 
Κοινότητας, των φακέλων του αρχείου και τη σφραγίδα 
της Κοινότητας. 

β. Η παραλαβή, αποσφράγιση, χαρακτηρισμός, πρωτο¬ 
κόλληση, αρχειοθέτηση όλης της αλληλογραφίας της Κοι¬ 
νότητας - πλην της απορρήτου - αφού προηγούμενα τεθεί 
υπ' όψιν του Προέδρου. 

γ. Γράφει τα Πρακτικά συνεδριάσεως του Κ.Σ. στο βι¬ 
βλίο Πρακτικών αυτού, μεριμνά για την υπογραφή του και 
εκδίδει αντίγραφα αυτών. 

δ) Μονογραφεί όλα τα σχέδια των προς υπογραφήν εγ¬ 
γράφων και προσυπογράφει όλα τα έγγραφα, πιστοποιη¬ 
τικά και πίνακες που προβλέπουν οι ισχύουσες διατά- 
ξεις. 

ε. Επιμελείται του προγράμματος τέλεσης των δημο¬ 
σίων Κοινοτικών εορτών και δεξιώσεων, φροντίζει για τη 
λειτουργία των υπηρεσιών της Κοινότητας, ύδρευσης, 
φωτισμού, καθαριότητας, νεκροταφείων, Κοιν. γυμναστη¬ 
ρίου καθώς και κάθε άλλης υπηρεσίας που θα δημιουργη- 
θεί στο μέλλον. Τήρηση και φύλαξη των Μητρ. Αρρένων, 
Δημοτολογίων και Ληξιαρχικών βιβλίων. 

Τη διεξαγωγή κάθε υπηρεσίας που απορρέει από την 
ενάσκηση των αρμοδιοτήτων που ανατίθενται στην Κοινό¬ 
τητα από νόμους, διατάγματα κ.λπ. 

Καταρτίζει με τον Πρόεδρο σε σχέδιο τον προϋπολογι¬ 
σμό της Κοινότητας, συντάσσει και συνυπογράφει με τον 
Πρόεδρο τους βεβαιωτικούς καταλόγους επιβολής βεβαι- 
ώσεως και εισπράξεως όλων των επιβαλλομένων τελών 
και διεξάγει τη λογιστική υπηρεσία της Κοινότητας. 

Ενημερώνει τον Πρόεδρο για την πορεία των οικονομι¬ 
κών της Κοινότητας και ποροσυπογράφει μ ρ αυτόν τα χρη¬ 
ματικά εντάλματα. 

Χειρίζεται όλα τα συστήματα μηχανογράφισης της Κοι¬ 
νότητας κατά πλήρες ωράριο, ως χειριστής και εισαγωγές 
στοιχείων Η/Υ. 

Κλητήρας θυρωρός γενικών καθηκόντων. 

Ο κλητήρας ενεργεί και μεριμνά για τη διακίνηση της ει¬ 
σερχόμενης και εξερχόμενης αλληλογραφίας, την κανο¬ 
νική επίδοση αυτής, καθώς και των προσκλήσεων του Κοι¬ 
νοτικού Συμβουλίου, την τοιχοκόλληση όλων των ανακοι¬ 
νώσεων, εκτελεί δε και κάθε υπηρεσία που ανατίθεται σ' 
αυτόν νόμιμα. 

Τεχνικό προσωπικό υπηρεσίας ύδρευσης. 

Ο υπάλληλος (υδραυλικός) της υπηρεσίας ύδρευσης 
ελέγχει όλο το δίκτυο ύδρευσης της Κοινότητας, συντηρεί 
αυτό, καταγράφει την κατανάλωση των παροχών και γε¬ 
νικά εκτελεί κάθε υπηρεσία που απορρέει από τον εκά- 
στοτε κανονισμό ύδρευσης. 

Κοινοτικός Εισπράκτορας. 


Μεριμνεί για την είσπραξη όλων των εσόδων της Κοινό¬ 
τητας που προκύπτουν από βεβαιωτικούς καταλόγους. 

Αρθρο 5ο 

Του προσωπικού προΐσταται ο Πρόεδρος. 

Αρθρο 6ο 

Αυτός ο Οργανισμός ισχύει από τη δημοσίευση στην 
Εφημερίδα της Κυβερνήσεως. 

2. ΑΚΡΟΤΕΛΕΥΤΑΙΟ ΑΡΘΡΟ (Κάλυψη δαπάνης) 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού παρά 
μόνο σε βάρος του προϋπολογισμού της Κοινότητας Λε- 
πενούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 11 Αυγούστου 1997 

Με εντολή Γεν. Γραμ. Περιφ. Δυτ. Ελλάδος 
Ο Αναπλ. Περιφ. Διευθυντή 
ΕΥΑΓ. ΣΥΡΡΟΣ 

-♦- 

Αριθ. ΕΣ/7184 (8) 

Τροποίηση της ΕΣ/8826/1.7.1993 απόφασης περί σύ¬ 
στασης Δημοτικής Επιχείρησης με την επωνυμία «Επι¬ 
χείρηση Τεχνικών Έργων Δήμου Κερκυραίων». 

Η ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΚΕΡΚΥΡΑΣ 
Έχοντας υπόψη: 

1. Τις διατάξεις του άρθρου 277 του Π.Δ. 410/95 
(Δ.Κ.Κ.). 

2. Την απόφαση Νομάρχη Κέρκυρας ΕΣ/8826/ 
1.7.1993 «περί σύστασης Δημοτικής Επιχείρησης με την 
επωνυμία “Επιχείρηση Τεχνικών Έργων Δήμου Κερκυ¬ 
ραίων"». 

3. Την αριθμ. 12-67/97 απόφαση του Δημοτικού Συμ¬ 
βουλίου Κερκυραίων με την οποία αποφασίζεται η συ¬ 
μπλήρωση της παραγρ. 2 της συστατικής πράξης της εν 
λόγω επιχείρησης πυο αφορά τους σκοπούς αυτής, απο¬ 
φασίζουμε: 

Συμπληρώνουμε την παράγρ. 2 της αριθμ. ΕΣ/8826/ 
1.7.1993 απόφασής μας περί σύστασης Δημοτικής Επι¬ 
χείρησης με την επωνυμία «Επιχείρηση Τεχνικών Έργων 
Δήμου Κερκυραίων» (Ε.Τ.Ε.Δ.Κ.) ως κατωτέρω: 

ιε. Η υποβοήθηση των Τεχνικών Υπηρεσιών του Δήμου 
Κερκυραίων και του Πολεοδομικού Γραφείου του Δήμου, 
όταν τούτο κριθεί απαραίτητο. 

ιστ. Η λειτουργία του Γραφείου Παλιάς Πόλης, στη δι¬ 
καιοδοσία του οποίου ανάγονται τόσο οι υποχρεώσεις που 
απορρέουν από την Προγραμματική Σύμβαση του Δήμου 
Κερκυραίων με τα Υπουργεία Πολιτισμού, Εθνικής Οικο¬ 
νομίας, Περιβάλλοντος- Χωροταξίας και Δημ. Έργων και 
τη ΔΕΠΟΣ, όσο και κάθε άλλη ανεξάρτητη λειτουργία αυ¬ 
τού στα πλαίσια των στόχων του Δήμου για αναβάθμιση 
του Ιστορικού Κέντρου της Πόλης. 

ιζ. Η υποβοήθηση της λειτουργίας και παρακολούθησης 
της Επιχείρησης Πολεοδομικής Ανασυγκρότησης 
(Ε.Π.Α.), εντός των διοικητικών ορίων του Δήμου Κερκυ¬ 
ραίων σε συνεργασία με τις αρμόδιες Υπηρεσίες. 

ιη. Η σύμπραξη με διάφορα Μελετητικά Γραφεία, με 
σκοπό τη συμμετοχή της Επιχείρησης σε διαγωνισμούς 
και δημοπρασίες εκτέλεσης διαφόρων έργων που προκη¬ 
ρύσσονται με το σύστημα μελέτης - κατασκευής και μόνον 
όσον αφορά το κατασκευαστικό μέρος αυτών. 

2. Κατά τα λοιπά ισχύει η αριθμ. ΕΣ/8826/1.7.1993 
απόφαση Νομάρχη Κέρκυρας. 

3. Από τις διατάξεις της παρούσας απόφασης δεν προ- 
καλείται δαπάνη στον προϋπολογισμό του Δήμου Κερκυ- 
ραίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 13 Αυγούστου 1997 

Με εντολή Γεν. Γραμ. Περιφ. Ιόνιων Νησιών 
Η Αναπλ. Περιφ. Διευθυντή 
ΖΑΧ. ΒΟΥΛΓΑΡΗ - ΒΑΡΕΛΗ 

-♦- 

Αριθ. 5648 (9) 

Σύσταση Δημοτικής Επιχείρησης με την επωνυμία «Δημο¬ 
τική Επιχείριση Σφαγείων Φιλιππιάδας (Δ.Ε.Σ.ΦΙ.)» Ν. 

Πρέβεζας. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΠΡΕΒΕΖΑΣ 
Έχοντας υπόψη: 

1. Τις διατάξεις του άρθρου 227 του Π.Δ. 410/1995 
(Δημοτικός και Κοινοτικός Κώδικας). 

2. Τις διατάξεις του άρθρου 5 παρ. 10 του Ν. 2.307/ 
1995. 

3. Την αριθ. 96/1997 απόφαση του Δημοτικού Συμβου¬ 
λίου Φιλιππιάδας «Περί Σύστασης Δημοτικής Επιχείρησης 
Σφαγείων Φιλιππιάδας (Δ.Ε.Σ.ΦΙ>, αποφασίζουμε: 

1 Συνιστάται στο Δήμο Φιλιππιάδας του Νομού Πρέβε¬ 
ζας Επιχείρηση με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΣΦΑΓΕΙΩΝ ΦΙΛΙΠΠΙΑΔΑΣ» ως ίδιο Νομικό Πρό¬ 
σωπο Ιδιωτικού Δικαίου το οποίο διέπεται από τις διατά¬ 
ξεις των άρθρων 277 - 284 του Π.Δ. 410/1995 (Κ.Κ.Κ.). 

2. Σκοπός της Επιχείρησης (Δ.Ε.Σ.ΦΙ.) είναι η οικονο¬ 
μική και κοινωνική ανάπτυξη του Δήμου Φιλιππιάδας και 
της ευρύτερης περιοχής με την κατασκευή - λειτουργία 
και αξιοποίηση των Δημοτικών Σφαγείων. 

Συγκεκριμένα: 

α. Η αξιοποίηση και λειτουργία των Δημοτικών Σφα¬ 
γείων σύμφωνα με τις Κοινοτικές και Ελληνικές Οδηγίες. 

β. Η δημιουργία μονάδας τυποποίησης και Εμπορίας 
κρεατοσκευασμένων. 

γ. Η πλήρης αξιοποίηση των παραπροϊόντων - υποπρο¬ 
ϊόντων του Σφαγείου. 

δ. Η διαχείριση κάθε είδους Κοινοτικού και Εθνικού 
Προγράμματος σχετικά με τη σφαγή, τυποποίηση και διά¬ 
θεση Κρέατος. 

ε. Η διοργάνωση σεμιναρίων για την καλύτερη, αποδοτι¬ 
κότερη και υγιεινή εκτροφή ζώων. 

στ. Η ανάπλαση και ανάδειξη του χώρου των παλιών 
σφαγείων. 

3. Η Επιχείρηση θα διοικείται από το Διοικητικό Συμβού¬ 
λιο με πενταμελή (5) σύνθεση. Ο ορισμός των μελών του 
θα γίνει σύμφωνα με τις διατάξεις του άρθρου 278 παρ. 1 


του Π.Δ. 410/1995 (Δ.Κ.Κ.). Το Διοικητικό Συμβούλιο θα 
αποτελείται από τα μέλη που θα ορισθούν μαζί με τους 
αναπληρωτές τους από το Δημοτικό Συμβούλιο. Στο Διοι¬ 
κητικό Συμβούλιο θα συμμετέχει τουλάχιστον ένας (1) Δη¬ 
μοτικός Σύμβουλος της μειοψηφίας εφόσον το επιθυμεί. 
Από τα μέλη αυτά τουλάχιστον τρία (3) θα είναι αιρετοί εκ¬ 
πρόσωποι του Δήμου και οι υπόλοιποι δημότες ή εκπρό¬ 
σωποι φορέων της περιοχής που έχουν σχέση με το αντι¬ 
κείμενο. (Εγκ. Υπ. Εσωτ. 20188/1987). Στα μέλη του 
Διοικητικού Συμβουλίου προστίθεται και εκπρόσωπος των 
εργαζομένων χωρίς αλλαγή της συστατικής πράξης όταν η 
Επιχείρηση απασχολεί περισσότερους από είκοσι (20) ερ¬ 
γαζόμενους (Εγκ. Υπ. Εσωτ. 20188/1987) Γνωμ. ΝΥΔ 58/ 
85, αντί της συμμετοχής μέλους με άλλη ιδιότητα (αιρετός 
ή εκπρόσωπος φορέα ή δημότης). Η θητεία των μελών του 
Διοικητικού Συμβουλίου ακολουθεί τη δημοτική πε¬ 
ρίοδο. 

4. Έδρα της Επιχείρησης είναι η Πόλη της Φιλιππιάδας 
του Νομού Πρέβεζας. 

5. Η διάρκεια της Επιχείρησης ορίζεται σε τριάντα (30) 
έτη από τη δημοσίευση στην Εφημερίδα της Κυβερνή¬ 
σεως. 

6. Πόροι της Επιχείρησης είναι τα έσοδα που θα προκό¬ 
ψουν από τη λειτουργία και αξιοποίηση των Δημοτικών 
Σφαγείων. 

7. Κεφάλαιο της Επιχείρησης είναι το ποσό των 
2.000.000 δραχμών που θα καταβληθεί από το Δήμο για 
την αντιμετώπιση των πρώτων λειτουργικών εξόδων της 
Επιχείρησης. 

8. Περιουσιακά στοιχεία της Επιχείρησης είναι οι κατά 
χρήση εγκαταστάσεις των Νέων Δημοτικών Σφαγείων κα¬ 
θώς και το οικόπεδο στο οποίο είναι κατασκευασμένα και 
διατίθενται από το Δήμο στην Επιχείρηση. 

9. Η Επιχείρηση διαλύεται: 

α. Κατ’ αρχή με τον ίδιο τρόπο με τον οποίο ιδρύεται, 
δηλαδή με απόφαση του Αναπληρωτή Περιφερειακού 
Διευθυντή που εκδίδεται ύστερα από απόφαση του Δημο¬ 
τικού Συμβουλίου που λαμβάνεται με απόλυτη πλειοψη- 
φία του συνόλου των μελών του και δημοσιεύεται στην 
Εφημερίδα της Κυβερνήσεως. 

β. Όταν λήξει χωρίς να παραταθεί η τριακονταετής (30) 
διάρκεια της Επιχείρησης. 

γ. Όταν πτωχεύσει η Επιχείρηση. 

Μετά τη διάλυση της Επιχείρησης ακολουθεί η εκκαθά¬ 
ριση (Ορισμός εκκαθαριστή - διενέργεια απογραφής της 
περιουσίας - διεκπεραίωση των εκκρεμοτήτων - σύνταξη 
ισολογισμού κ.λπ.) και όσα περιουσιακά απομένουν πε¬ 
ριέρχονται στο Δήμο Φιλιππιάδας. 

Η σύσταση της παραπάνω Επιχείρησης δημιουργεί δα¬ 
πάνη σε βάρος του προϋπολογισμού του Δήμου ύψους 
2.000.000 δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 31 Ιουλίου 1997 

Ο Αναπλ. Περιφ/κού Διευθυντή 
ΣΤΑΥΡΟΣ ΚΕΝΤΡΟΣ 




ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

ΔΙΟΡΘΩΣΕΙΣ ΣΦΑΛΜΑΤΩΝ 


( 10 ) 

Διορθώνεται η Φ.23651/1230/20.5.1997 υπουργική 
απόφαση, που δημοσιεύθηκε στο ΦΕΚ 470/9.6.1997 (τ. 
Β’), ως προς τα ονοματεπωνυμικά στοιχεία από τα λανθα¬ 
σμένα ΛΙΒΕΡΗΣ ΙΩΑΝΝΗΣ του ΔΗΜΗΤΡΙΟΥ στα ορθά ΛΙ- 
ΒΕΡΗΣ ΙΩΑΝΝΗΣ-ΑΛΕΞΑΝΔΡΟΣ του ΔΗΜΗΤΡΙΟΥ. 

(Από το Υπουργ. Εσωτ., Δημ. Δ/σης και Αποκ/σης) 


Στην αριθ. πρωτ. Φ.3831/7646 απόφαση του Υφυπ. 


Εσωτ., Δημ. Δ/κησης και Αποκ/σης, που δημοσιεύθηκε 
στο ΦΕΚ 693/Β/19.8.97 και αφορά την πολιτογράφηση 
ομογενών αλλοδαπών, γίνεται η κατωτέρω προσθήκη: 

«Με τη Φ.49929/7452/96/24.7.1997 απόφαση του 
Υφυπουργού Εσωτερικών, Δημ. Διοίκησης και Αποκέ¬ 
ντρωσης, έγινε δεκτή η από 2.2.1996 αίτηση πολιτογρά¬ 
φησης του ομογενούς αλλοδαπού ΚΟΝΤΑΞΗ ΓΑΒΡΙΗΛ 
του ΝΙΚΟΛΑΟΥ-ΙΩΑΝΝΟΥ, για την απόκτηση της Ελληνι¬ 
κής Ιθαγένειας», επειδή εκ παραδρομής δεν δημοσιεύ¬ 
θηκε στο ανωτέρω ΦΕΚ. 

(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωαού 51 


.Πληροφορίες δημοσιευμάτων Α.Ε. * Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ .Ε.Κ. 

Βιβλιοθήκη παλαιών Φ.Ε Κ. 

Οδηνιες για δημοσιεύματα Α.Ε. - Ε.Π.Ε. 
Εγγραφη Συνδρομητών Φ.Ε.Κ και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ 


5225761 

5230841 

5225713 

5249547 

5235762 

5248141 

5248188 

5248765 


Βασ. Όλγας 168, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΞΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μεχοι 8 σελίδες 150 δρχ. 

- Απο 5 μέχρι 16 σελίδες 300 δρχ. 

- Από 16 σελίδες και ανωπροσαυξηση 100 δρχ. ανσ δσέλιδοη μέρους αυτοί 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ 3512 



*· Οι συνδρομές του εσωτερικού προπληρώνονται στα Δημοσία Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρο των παραπάνω αναοερομένων ποσών με το ταχυδρομικό τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπραττεται στην Αθήνα απο το Ταρειο του ΤΑ¬ 
ΠΕΤ (Σολωμού 51 -Αθήνα' και στις άλλες πόλεις από το Δημόσια Ταμεία. 

* Οι συνδρομητές του εξωτερικού μπορούν νο στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












